Ангел Попов
Фонтанът

chitanka.info

Следях играта на фонтана,

на водоскоците безброй,

водата щедро разпиляна

шуртеше в нощния покой.

Загръщаше се в хладни струи

богиня бронзова пред мен,

долавях нежните контури

на стана кръшно извисен.

Завиждах й за тези ласки

на буйно бликнали води

студен бе бронзът, станът

царски, горяха моите гърди.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.